མདོར་རྩ་དེད་ན་ལོ་བདུན་ནས་བཅུ་གཉིས་བར་གྱི་བྱིས་པའི་དཔེ་ཀློག་གི་ནུས་པ་མཐོར་འདེགས་སུ་གཏོང་དགོས་ན།གཅིག་ནི་ཉ་ཉོག་དང་འཚབ་འཚུབ་མ་ཡིན་པར་རྒྱུན་འཁྱོངས་བྱ་དགོས་པ་དང་།གཉིས་ནི་ཁ་གྲངས་གཏན་ཁེལ་བྱས་ཏེ་དཔེ་ཀློག་གི་ཆུ་ཚད་ངེས་ཅན་ལ་ཐོན་དགོས་པའི་བླང་བྱ་འདོན་དགོས་པ།གསུམ་པ་ནི་བབ་བསྟུན་གནད་ཁེལ་གྱིས་ལོ་རིམ་རེ་རེའི་སློབ་མའི་བློ་ཁ་དང་འཚམ་པར་དཔེ་དེབ་བཀོད་སྒྲིག་བྱེད་ཐུབ་པ།བཞི་པ་ནི་སློབ་མས་དཔེ་ཆའམ་རྩོམ་ཡིག་གང་ཞིག་བཀླགས་པའི་མྱོང་ཚོར་དུས་ལྟར་ཟིན་ཐོ་འགོད་ནས་ནང་དོན་བློ་ནས་བཤད་ཐུབ་པ།ལྔ་བ་ནི་དཔེ་ཀློག་གི་གོ་རིམ་ཁྲོད་ནས་རྒྱན་ཚིག་དང་ཚིག་སྦྱོར་ལྷོད་ཤ་ཅན་ལོགས་སུ་ཟིན་བྲིས་སྟེང་བཀོད་ནས་རང་གི་ལག་ཆ་རུ་འགྱུར་བ་བྱ་དགོས།དྲུག་པ་ནི་བསླབ་ཕྱིའི་ལྟ་ཀློག་གི་ཤེས་བྱ་ཐམས་ཅད་སྐད་ཡིག་བསླབ་གཞིའི་ལྷན་ཐབས་དང་ཟུར་རྒྱན་ལྟ་བུ་ལས་རྩ་བ་བོར་ནས་ཡལ་ཀ་འཛིན་མི་རུང་།དེ་ལྟར་གོང་འོག་བར་གསུམ་ཐམས་ཅད་ཀྱིས་སེམས་ཤུགས་མཉམ་བསྐྱོད་བྱས་ན་ད་གཟོད་རྗེས་ཕྱོགས་སུ་སློབ་རིམ་ཐེམ་པ་བརྒལ་པའི་བརྒྱུད་རིམ་ཁྲོད་དུ་སློབ་སྦྱོང་གི་དཀའ་ཁག་སེལ་ཐུབ་པ་མ་ཟད།ད་དུང་རྩོམ་འབྲིའི་ནུས་པ་དང་བསམ་གཞིག་གི་ནུས་པ་གོང་འཕེལ་དང་།མི་གཤིས་ཇེ་ལེགས།འཚོ་བ་སྣ་འཛོམས་ཅན་དང་ལུས་སེམས་བདེ་ཐང་ཅན་དུ་འགྱུར་བར་ཐེ་ཚོམ་མེད་དོ།